ΓΡΑΠΤΗ ΕΡΩΤΗΣΗ P-3376/02

υποβολή: Felipe Camisn Asensio (PPE-DE) προς την Επιτροπή

(20 Νοεμβρίου 2002)

Θέμα: Θαλάσσιο ατύχημα στις ακτές της Γαλικίας

Τα τελευταία χρόνια έχει γίνει αυστηρότερη η νομοθεσία που αφορά την ασφάλεια στην θάλασσα, λόγω των ναυτικών ατυχημάτων, πετρελαιοφόρων πλοίων κυρίως, τα οποία προκαλούν σοβαρότατες συνέπειες στις ακτές.

Στο κοινοτικό επίπεδο, η Επιτροπή αντέδρασεποβάλλοντας δύο πακέτα μέτρων, γνωστών ως ERIKA I και ERIKA II. Τ εν λόγω πακέτα αποσκοπούσαν στην ενίσχυση των συστημάτων ελέγχου και ασφάλειας (έλεγχος από τον λιμένα του κράτους), τους οργανισμούς πιστοποίησης (εταιρεία νηολόγησης) καθώς και στα ίδια τα πλοία (διπλό τοίχωμα).

Επισημαίνοντας το ατύχημα του πετρελαιοφόρου Πρεστίζ στις ακτές της Γαλικίας το οποίο φαίνεται ότι εκτελούσε δρομολόγιο μεταξύ Λετονίας και Γιβραλτάρ, Πιστεύει η Επιτροπή, με βάση τις διαθέσιμες πληροφορίες, ότι είχαν εφαρμοσθεί οι προβλεπόμενοι από την Κοινότητα κανόνες όσον αφορά τους ελέγχους που πρέπει να διενεργούνται από το κράτος ελλιμενισμού· Εάν όχι, ποια μέτρα σκοπεύει να λάβει·

Απάντηση της κας de Palacio εξ ονόματος της Επιτροπής

(16 Ιανουαρίου 2003)

Σύμφωνα με τις διαθέσιμες πληροφορίες, το Prestige τελευταία φοράπεβλήθη σε επιθεώρηση ελέγχου από το κράτος του λιμένα (ΕΚΛ) στο Ρόττερνταμ το 1999. Κατά την επιθεώρηση αυτή, εντοπίσθηκαν μόνον ελλείψεις ήσσονος σημασίας, οι οποίες αποκαταστάθηκαν πριν από τον απόπλου του πλοίου.

Μετά την ημερομηνία αυτή, το πλοίο δεν κατέπλευσε σε άλλον λιμένα της Ένωσης, πλην της Καλαμάτας στην Ελλάδα και του Γιβραλτάρ στο Ηνωμένο Βασίλειο. Το πλοίο κατέπλευσε, ωστόσο, στο Ventspils στη Λεττονία και στην Πετρούπολη στη Ρωσία. Κατά τον κατάπλου σε αυτούς τους λιμένες, δεν διενεργήθηκε καμμία επιθεώρηση ΕΚΛ, βάσει της οδηγίας 95/21/ΕΚ(1) (ΕΚΛ) ή των κανόνων του Μνημονίου Συνεννόησης του Παρισιού.

Η Επιτροπή απέστειλε επιστολή στις αρμόδιες αρχές των σχετικών χωρών, προκειμένου να λάβει πληροφορίες όσον αφορά την παράλειψη επιθεώρησης ΕΚΛ του Prestige.

Εν πάση περιπτώσει, στην ανακοίνωσή της τής 3ης Δεκεμβρίου 2002 για την ενίσχυση της θαλάσσιας ασφάλειας(2) κατόπιν του ναυαγίου του πετρελαιοφόρου Prestige, η Επιτροπή εφιστά την προσοχή των κρατών μελών στην ανάγκη να τηρούνται οιποχρεώσεις ΕΚΛ. Καλεί τα κράτη μέλη να προσλάβουν επαρκή αριθμό επιθεωρητών, ώστε να είναι σε θέση να εκπληρώσουν τηνποχρέωση ελάχιστου ποσοστού επιθεώρησης 25 % που ορίζεται στην κοινοτική νομοθεσία. Η Επιτροπή καλεί επίσης τα κράτη μέλη να εξασφαλίσουν ικανοποιητικά επίπεδα επιθεώρησης σε όλους τους λιμένες και τα αγκυροβόλιά τους, προκειμένου να αποφευχθεί η εμφάνιση λιμένων ευκαιρίας. Η Επιτροπή θα προτείνει ειδικά μέτρα επ' αυτού.

Η Επιτροπή θα παραμείνει σε ιδιαίτερη επαγρύπνηση όσον αφορά θέματα ΕΚΛ. Στο πλαίσιο αυτό, πρόσφατα κατέθεσε προσφυγή στο Ευρωπαϊκό Δικαστήριο, ζητώντας να κηρυχθεί ότι δύο κράτη μέλη, η Γαλλία και η Ιρλανδία, δεν εκπλήρωσαν τηνποχρέωση ελάχιστου ποσοστού επιθεώρησης ΕΚΛ 25 % και, επομένως, δεν τήρησαν τιςποχρεώσεις τους έναντι της Κοινότητας.

(1) Οδηγία 95/21/ΕΚ του Συμβουλίου της 19ης Ιουνίου 1995 για την επιβολή, σχετικά με τη ναυσιπλοΐα που συνεπάγεται χρήση κοινοτικών λιμένων ή διέλευση από ύδαταπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα), ΕΕ L 157 της 7.7.1995.

(2) COM(2002)681 τελικό.